CELEX: 62018TN0734
Language: lt
Date: 2018-12-13 00:00:00
Title: Byla T-734/18: 2018 m. gruodžio 13 d. pareikštas ieškinys byloje Sumitomo Chemical ir Tenka Best / Komisija

25.2.2019   
            
            
               LT
            
            
               Europos Sąjungos oficialusis leidinys
            
            
               C 72/33
            
         
      2018 m. gruodžio 13 d. pareikštas ieškinys byloje Sumitomo Chemical ir Tenka Best / Komisija
      
      (Byla T-734/18)
      (2019/C 72/42)
      Proceso kalba: anglų
      
         Šalys
      
      
         Ieškovės: Sumitomo Chemical (UK) plc (Londonas, Jungtinė Karalystė) ir Tenka Best, SL (Aiguafreda, Ispanija) atstovaujamos advokato K. Van Maldegem ir solisitoriaus V. McElwee
      
         Atsakovė: Europos Komisija
      
         Reikalavimai
      
      Ieškovės Bendrojo Teismo prašo:
      
                  —
               
               
                  Panaikinti 2018 m. rugsėjo 18 d. Komisijos įgyvendinimo sprendimą (ES) 2018/1251, kuriuo empentrinas nepatvirtinamas kaip esama veiklioji medžiaga 18-io tipo biocidiniams produktams gaminti (1);
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamos ieškinį ieškovės remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas tuo, kad atsakovė nepaisė privalomų procedūros etapų, kurių ji privalėjo laikytis prieš priimdama ginčijamą aktą. Jeigu ji būtų įvykdžiusi visus etapus, priimtas aktas būtų buvęs kitoks.
               
            
                  2.
               
               
                  Antrasis ieškinio pagrindas grindžiamas tuo, kad atsakovė padarė akivaizdžią vertinimo klaidą dėl tokių dalykų: neatsižvelgė, kad nepaisyti procedūriniai reikalavimai vykstant empentrino pakartotiniam nagrinėjimui; leido, kad dėl hipotetinės rizikos empentrinas nebūtų patvirtintas; neatsižvelgė į gyvūnų gerovės reikalavimus, išplaukiančius iš Biocidinių produktų reglamento (2).
               
            
                  3.
               
               
                  Trečiasis ieškinio pagrindas grindžiamas tuo, kad atsakovė neužtikrino pirmosios ieškovės teisės į gynybą.
                  Pirmosios ieškovės pateikti komentarai ir duomenys nebuvo patikrinti, tad neišvengiamai pažeista jos teisė į gynybą.
               
            
                  4.
               
               
                  Ketvirtasis ieškinio pagrindas grindžiamas tuo, kad atsakovė pažeidė gero administravimo principą.
                  Pirmoji ieškovė neturėjo pakankamai laiko papildomai informacijai pateikti, o jos prašymai dėl duomenų pateikimo išimčių buvo nepagrįstai atmesti.
               
            
         (1)  OL L 235, 2018, p. 24.
      
         (2)  2012 m. gegužės 22 d. Europos Parlamento ir Tarybos reglamentas (ES) Nr. 528/2012 dėl biocidinių produktų tiekimo rinkai ir jų naudojimo (OL L 167, 2012, p. 1).